ועדת הכלכלה, כנסת 24, פרוטוקול מספר 7, 2021-08-03 10:30

מיכאל ביטון: בוקר טוב, אנחנו פותחים את ישיבת ועדת הכלכלה בנושא תמיכת המדינה והסיוע למורי הדרך, לסוכני הנסיעות ולעובדי התיירות הנכנסת.

מיכאל ביטון: הקורונה לא פסחה על אף גוף ועל אף תחום, אבל אחת הפגיעות האנושות בפעילות כלכלית הייתה בעולם התיירות, החל מסגירת השמיים וכלה בקבוצות שהיו מנועות מלהגיע לכאן, וגם כשנכנסנו לפעילות כלכלית מחודשת, נקווה, ביציאה מן הקורונה, על אף שהיא מרימה ראש כרגע, ענף התיירות נפגע מאוד.

מיכאל ביטון: מדינת ישראל בשנה וחצי האחרונות פעלה ועשתה למען התיירנים והסוכנים, גם בהיותם עסקים רשומים שהיו זכאים למענקים ולהלוואות וכן כמועסקים שעסקו בתיירות שנהנו ממעמד החל"ת ומדמי אבטלה לאורך תקופה ארוכה.

מיכאל ביטון: יחד עם זאת, מצאנו לנכון לקיים דיון מעמיק בקבוצה הזאת כי כנראה היציאה שלה מן המשבר קשה יותר.

מיכאל ביטון: אני יודע שבמשרד האוצר מנסים.

מיכאל ביטון: אני יודע ששר התיירות עסק בזה.

מיכאל ביטון: אבל ועדת הכלכלה תדרוש מבט מיוחד מעמיק ומשלים עבור מורי הדרך וסוכני הנסיעות, זה עיקר הדיון שלנו.

מיכאל ביטון: הדיון יימשך שעה.

מיכאל ביטון: כל מי שיקבל רשות דיבור ידבר דקה.

מיכאל ביטון: חברי כנסת שנואמים במליאה יש להם נאום בן דקה.

מיכאל ביטון: אפשר בדקה להגיד הרבה דברים, להגיד משפט שנחרת ולא לחזור על דברי אחרים, כדי שנצליח להגיע לסיכום משמעותי ולאפשר לנוכחים, ואולי לכמה מן האנשים שנמצאים בזום, לעלות איתנו לשידור.

מיכאל ביטון: נתחיל עם מנכ"ל משרד התיירות, אמיר הלוי.

מיכאל ביטון: לאחר מכן נשמע כמה נציגי גופים ונפתח את זה להתייחסויות חברי הכנסת.

מיכאל ביטון: אמיר הלוי, בבקשה.

אמיר הלוי: בוקר טוב, אדוני יושב-ראש הוועדה.

אמיר הלוי: אנחנו בעצם כבר שנה וחצי במשבר.

אמיר הלוי: המשרד פעל מתחילת המשבר כדי לנסות לצמצם נזקים, בעיקר מול אבני היסוד של תעשיית התיירות, שזה גם מורי הדרך.

אמיר הלוי: אני חייב להגיד שזה אחד מן התחומים שהמשרד משקיע בהם הרבה ועדיין מפקח על כל הליך הרישוי, וזה בא לידי ביטוי גם בסקרים המצוינים ובהערכה שיש למורי הדרך.

אמיר הלוי: לכן חשוב לנו פה מאוד לשמור על התשתית התיירותית.

אמיר הלוי: כך עם מורי הדרך.

אמיר הלוי: מטרת-העל שלנו היא לדאוג שהם יעברו את המשבר הזה.

אמיר הלוי: צריך להבין – תעשיית התיירות ידעה משברים, התמודדה עם משברים, יצאה מחוזקת ממשברים, הגיעה לשיאים עד המשבר הזה.

אמיר הלוי: אף אחד לא חזה תסריט כזה של עצירה מוחלטת שבה אנחנו נמצאים בשנה וחצי האחרונות.

אמיר הלוי: לכן חיפשנו פה מסלול לכל אחד מן הענפים שנפגעו כדי לראות איך עוזרים לו לצלוח את התקופה הזו, עם מורי הדרך מצד אחד, עם כל מה שקשור לתיירות הנכנסת ומארגני התיירות, עם השלכה כמובן על בתי המלון וכל חדרי האירוח, ולנסות כאשר אפשר היה להתחיל להניע את הגלגלים וליצור פה מתווים, גם מצד אחד להתחיל להניע את תעשיית התיירות, גם מצד שני להתחיל להרחיב את המעגלים האלה לאוטובוסים.

אמיר הלוי: צריך להבין, כשתעשייה עוצרת מ-200 קמ"ש במרוץ ל-5 מיליון תיירים, ושם היינו בתחילת הקורונה, ובחריקת בלמים עוצרת באפס, המשמעות של זה היא שהרבה עסקים פה פשוט דממו ודיממו.

אמיר הלוי: המטרה שלנו הייתה לעצור את זה.

אמיר הלוי: התחלנו פה בשורה של צעדים שמשלבים ונותנים סיוע לכל התחומים.

מיכאל ביטון: אני רוצה למקד אותך כי יש לנו רק עוד 50 דקות לדיון הזה.

מיכאל ביטון: אני רוצה שתצלול ישר למורי הדרך, תצלול לסוכני הנסיעות, תצלול לפערים בין מה שניתן להם לבין מה שניתן לתת להם, לאיזה עוד קווץ' של כולם כדי שיעברו את התקופה הזאת.

מיכאל ביטון: אני רוצה למקד את הדיון ברמה הכי פרקטית ומעשית.

מיכאל ביטון: יש לי הערכה רבה אליך במשך שנים רבות.

מיכאל ביטון: תתמקד איתי ישר בדבר עצמו.

אמיר הלוי: אין בעיה, רק אני חושב שצריך להבין את הרקע, ובטח ועדה שחשוב שתדע את ההיבטים הכלכליים וכל מה שעשינו פה מסביב.

אמיר הלוי: לגבי מורי הדרך – נמצאת פה גם קרן גולדמן, שאם יהיה צריך גם תוסיף, ואנדריי קוז'ינוב, שהוא יועץ השר ונמצא פה גם, שאנחנו מובילים פה מערך שלם.

אמיר הלוי: אני חייב להגיד שגם לגבי המספרים של מורי הדרך – אנחנו באמת מנסים לדגום אותם ולבדוק.

אמיר הלוי: יש פה מספרים ברורים מאוד של מספר מורי הדרך, שאנחנו יודעים לכמה יש רישיון, לכמה יש רישיון פעיל, כמה דוברי עברית בלבד, כדי לנסות לראות איך למקד את כולם.

אמיר הלוי: לכן יצרנו דבר ראשון את המתווה של תקציב גדול מאוד, של 10 מיליון שקלים – נמצאת פה נעם דן מאגף התקציבים – בשיתוף פעולה מצוין איתם, ואתם לא שומעים את זה הרבה.

אמיר הלוי: תקציב הסיורים יצר פה העסקה של בערך 1,100 מורי דרך, וזה הרבה מאוד, בשיתוף פעולה מצוין עם רט"ג – אלה סיורים שפתוחים לכולם, גם דרך רט"ג וגם דרך הרשויות המקומיות.

אמיר הלוי: זה מזמין את עם ישראל לצאת לשטח ולהעסיק מורי דרך.

אמיר הלוי: אני חייב להגיד שעכשיו אנחנו בודקים הרחבה של זה, לנסות לייצר פה עוד ערוץ, כדי שעם ישראל יכניס לעצמו עוד אפשרות לתמוך במורי הדרך ולהזמין סיורים במסגרת תווי קנייה, או שפשוט כשמשפחה חוגגת אז יום הטיול יהיה עם מורה דרך כחלק מן התמיכה, ואז זה גם להזמין אוטובוס, במקום לנסוע בארבע מכוניות ולעבור בפקקים.

אמיר הלוי: בקיצור, אנחנו מנסים להרחיב את זה להרבה כיוונים.

מיכאל ביטון: יש לך שריון כספי בהצעת התקציב לסוגיית הקורונה?

אמיר הלוי: אתה רואה פה את ההתלהבות של נציגת אגף התקציבים.

מיכאל ביטון: התלהבות של אגף התקציבים לתקצב זה דבר טוב ויפה.

נעם דן: כפי שהמנכ"ל אומר פה, אנחנו שריינו 10 מיליון שקלים דרך רט"ג לטובת סבסוד סיורים.

נעם דן: בנוסף סגרנו עוד 5 מיליון שקלים.

נעם דן: ברגע שאותם 10 מיליון שקלים ייגמרו אנחנו נוסיף את 5 מיליון השקלים האלה.

נעם דן: בנוסף יצרנו פתרונות תעסוקה דרך משרד החינוך, קייטנות קיץ של החופש הגדול.

נעם דן: וממש לאחרונה גם העסקה באמצעות דוגמי בדיקות קורונה.

נעם דן: אנחנו מנסים לייצר כמה שיותר פתרונות תעסוקה.

נעם דן: חשוב לומר פה שגם מתווה החל"ת נותן מענה לרוב מורי הדרך מאחר ורובם נכנסים בתווך הזה של מעל גיל 45.

נעם דן: החל"ת הגמיש, שגם נסגר אתמול בוועדה, בעצם אומר שעובד שחוזר לעבוד עד חודש יולי בשכר שנמוך מן השכר המקורי שלו יקבל השלמה לשכר הזה עד סוף אוקטובר.

מיכאל ביטון: עד סוף אוקטובר 21 בהתאם למדדים של הקורונה.

רון כץ: לאן יש להם לחזור?

רון כץ: המסלול הוא הפוך.

מיכאל ביטון: היא התכוונה לעבודה אחרת והשלמת שכר.

טלי לאופר: אדוני שם לב שסוכני הנסיעות לא מוזכרים.

מיכאל ביטון: אני הזכרתי אותם.

מיכאל ביטון: בוועדה הזאת אין התפרצויות.

מיכאל ביטון: סוכני נסיעות זה דבר טוב אבל אתם לא תתפרצו.

טלי לאופר: סליחה, אני מתנצלת.

מיכאל ביטון: מנכ"ל משרד התיירות, בבקשה.

אמיר הלוי: צריך להוסיף פה על התמונה ועל מה שהשר יואל רזבוזוב פועל גם בקבינט הקורונה ובממשלה, שהריפוי הכי טוב יהיה חזרה לפעילות.

אמיר הלוי: פה אנחנו משקיעים הרבה מאוד בכל הקשור להכנסת קבוצות.

אמיר הלוי: מתווה הכנסת הקבוצות נמשך.

אמיר הלוי: יש פה העסקה של סדר גודל של 150–200 מורי דרך שעובדים כבר עם קבוצות מחו"ל, לא רק תיירות פנים, שהתחילו לחזור לעבודה שהם כל כך רוצים אותה, כך שזה עוד נושא חשוב מאוד ואני מקווה שהוא יתרחב.

אמיר הלוי: לפי מה שאנחנו יודעים דרך מארגני התיירות, שהם חוד החנית פה והם שמביאים את הקבוצות מחו"ל וממלאים את האוטובוסים ואת המלונות וכולי, יש ביקוש גדול מאוד של קבוצות, גם בסימני השאלה שיש סביב הקורונה, ואנחנו מקווים שזה יימשך.

אמיר הלוי: אלה קבוצות שנעות פה כקפסולות ורוצות להגיע למדינת ישראל, לארץ הקודש.

אמיר הלוי: זה תחום שמתפתח, גם בחודש האחרון, והביקושים גדולים מאוד לחודשים הקרובים ואנחנו מקווים מאוד שזה יימשך.

אמיר הלוי: יחד עם זאת, אנחנו נוקטים פה בשורה של פעולות מול משרדי ממשלה נוספים כדי להרחיב ככל הניתן את שיתופי הפעולה.

אמיר הלוי: תספר לכם קרן גולדמן מה עשינו עם משרד החינוך בכל הקשור להסבה להוראה של מורי דרך.

אמיר הלוי: צריך להבין שמורי דרך עוברים קורס יוקרתי מאוד ותובעני, מאוד מאוד מקצועי, כדי לשלב אותם בהוראת גיאוגרפיה, ידיעת הארץ, היסטוריה.

אמיר הלוי: זה מתאים מאוד.

אמיר הלוי: צריך להדגיש שאופי הפעילות של מורי הדרך גם כך הוא עונתי, הוא לא קבוע, ולכן אצל רבים מאוד – וצריך להגיד את זה, וזה גם מה שמחזיק הרבה מאוד מהם – עבורם זה עבודה נוספת, זה לא תמיד עיסוק מרכזי.

אמיר הלוי: לכן חשוב מאוד שיהיה להם עוד עיסוק ושיוכלו לתמרן בין עיסוקים.

אמיר הלוי: אנחנו פנינו להרבה משרדים, אם זה רשות העתיקות ואם זה המשרד להגנת הסביבה.

אמיר הלוי: אנחנו בשורה של צעדים בוחנים פה הרבה שיתופי פעולה.

מיכאל ביטון: יש מול עיניך את אותן נקודות על הפערים, על הדברים שלא שלמים מול הגופים?

מיכאל ביטון: מעבר לכל הפתרונות.

אמיר הלוי: בסך הכול יש נכונות גדולה.

אמיר הלוי: אנדריי, אתה רוצה להוסיף עוד בהיבט של החוקרים?

אנדריי קוז'ינוב: אם אוכל לומר מספר מילים.

אנדריי קוז'ינוב: שלום לך אדוני היושב-ראש.

אנדריי קוז'ינוב: הפעם אני מופיע כאן כיועץ של שר התיירות.

מיכאל ביטון: אם תוריד את המסכה יידעו שהיית פעם חבר כנסת.

אנדריי קוז'ינוב: אכן.

אנדריי קוז'ינוב: אני רוצה לדבר על שיתוף פעולה עם משרדים אחרים בתחום של ניסיונות לגייס את מורי הדרך לתפקידים אחרים.

אנדריי קוז'ינוב: נכון שזה לא פתרון מושלם, נכון שזה לא פתרון בתחום ההעסקה הישיר ובתחום ההתמקצעות שלהם, אבל בשיתוף פעולה עם משרד הבריאות, עם משרד ראש הממשלה, עכשיו יצרנו סוג של מתווה כשחברות פרטיות מגייסות למעשה כוח אדם לתפקידים של דוגמים ומתשאלים אפידמיולוגיים.

אנדריי קוז'ינוב: אנחנו פנינו לכלל מורי הדרך להגיש מועמדות.

אנדריי קוז'ינוב: פתחנו את ההרשמה לשלושה ימים, כאשר אחר כך דרך משרד הבריאות אנחנו מעבירים את הנתונים לחברות המגייסות שפועלות תחת משרד הבריאות.

אנדריי קוז'ינוב: נכון להיום נרשמו 460 אנשים לשני התפקידים.

מיכאל ביטון: התחילו לעבוד 460 אנשים?

אנדריי קוז'ינוב: עדיין לא.

אנדריי קוז'ינוב: נרשמו.

אנדריי קוז'ינוב: בסוף יש גם תהליך מיון.

מיכאל ביטון: תעדכן אותנו בעוד חודש כמה התחילו לעבוד.

אנדריי קוז'ינוב: אפילו מהר יותר.

אנדריי קוז'ינוב: אני מאמין שזה תהליך מהיר מאוד.

אנדריי קוז'ינוב: בשבוע הבא אמורים להיפתח עוד מכרזים ואני מעודד את מורי הדרך לגשת למכרזים הללו.

אנדריי קוז'ינוב: אנחנו בשיתוף פעולה בוחנים עכשיו דרך עם משרד העלייה והקליטה לנסות לגייס את מורי הדרך לפרויקטים במרכזי הקליטה עבור עולים חדשים.

אנדריי קוז'ינוב: כלומר יש פה נפח פעילות שמנסה לתת תעסוקה.

מיכאל ביטון: ההרשמה של 460 אנשים זה סימן יפה, רק בואו נראה את היישום.

מיכאל ביטון: זה מספר יפה מאוד.

אנדריי קוז'ינוב: אדוני היושב-ראש, הרי בסוף המתשאלים האפידמיולוגיים נדרשים לתשאל גם בשפות שונות ופה יש יתרון מובנה, שמורי הדרך הם דוברי שפות.

מיכאל ביטון: הם אינטליגנטים והם יודעים לדבר עם בני אדם.

אנדריי קוז'ינוב: יש פה הכשרה בתשלום.

מיכאל ביטון: גם אם זה זמני, אדם יעשה את זה ואז יחזור לעבודתו.

אנדריי קוז'ינוב: פה יש גם יתרון בזמניות כי בסוף מורי הדרך רוצים להישאר מורי דרך.

אנדריי קוז'ינוב: אם התפקיד של המתשאל הוא לשלושה או ארבעה חודשים ובסוף התיירות תחזור אז הם יוכלו לחזור לעבודתם בלי הסבה מקצועית.

מיכאל ביטון: כן, זה מה שאמרתי.

מיכאל ביטון: יופי, אנדריי.

מיכאל ביטון: בואו ניתן לאנשי השטח לדבר כי לשמם הגענו.

אמיר הלוי: אולי רק אם אתם רוצים נדבר על הניסיון שלנו עם משרד החינוך.

מיכאל ביטון: אנחנו אוהבים את כולם וכל הפרויקטים חשובים אבל אם לא נשמע את אנשי השטח ואת חברי הכנסת אז לא עשינו כלום, והזמן קצר.

מיכאל ביטון: ניתן לאלי מילוא, ליונתן שפירא, לטלי לאופר ולעידית הדר קמרט, שהיא עכשיו עוזרת פרלמנטרית והייתה פעם סוכנת נסיעות.

מיכאל ביטון: לארבע

מיכאל ביטון: ת

מיכאל ביטון: כם יש דקה וחצי לכל אחד, להיות חדים וקצרים, בבקשה.

אליהו מילוא: שמי אליהו מילוא, הייתי יושב-ראש אגודת מורי הדרך, היום אני מנכ"ל האגודה.

אליהו מילוא: אני לא הצלחתי לתפוס את אגף התקציבים בשום מקרה, לא ישבו איתנו, לא דיברו איתנו ולא מתייחסים אלינו.

אליהו מילוא: זה לגבי אגף התקציבים.

אליהו מילוא: יכול להיות שהיא מדברת מול משרד התיירות.

מיכאל ביטון: אז בוא תראה איזה הישג יהיה לוועדה.

מיכאל ביטון: תוכלי לשבת איתו?

מיכאל ביטון: הנה, סגרתי לך את הפינה.

מיכאל ביטון: גישה קיבלת.

מיכאל ביטון: תמשיך.

אליהו מילוא: אני מייצג כאן 300 מורי דרך בתיירות נכנסת.

אליהו מילוא: אני שם דגש על תיירות נכנסת כי זה הדיון.

אליהו מילוא: הדיון הוא לא על מורי הדרך שמתעסקים בתיירות פנים.

אליהו מילוא: נכון, שרת התיירות לשעבר ואגף התקציבים נתנו 10 מיליון שקל.

אליהו מילוא: זה יושב אצל רט"ג.

אליהו מילוא: רט"ג מוציאה סיורים – זה מבורך, פנטסטי, אבל עד היום עבדו רק 900 אנשים, זהו.

מיכאל ביטון: מה פוטנציאל העבודה?

אליהו מילוא: נרשמו 1,400.

מיכאל ביטון: נשארו לנו 500 לטפל בהם, אז בואו נטפל.

אליהו מילוא: אני אומר, לא כולם עובדים.

אליהו מילוא: היה פרויקט נוסף של השרה לאזרחים ותיקים, שנקרא "שלישי בטבע".

אליהו מילוא: נודע לנו שנגמר התקציב ולא מחדשים את זה.

אליהו מילוא: הרעיון היה להוציא אזרחים ותיקים לבקר ולטייל בארץ.

אליהו מילוא: נגמר התקציב.

מיכאל ביטון: התקציב הזה קיים?

מיכאל ביטון: התקציב של רשות הטבע והגנים כולל את הפרויקט "שלישי בטבע"?

אליהו מילוא: "שלישי בטבע" הוא פרויקט של אזרחים ותיקים שמנהלת השרה לאזרחים ותיקים.

מיכאל ביטון: היא תבדוק את זה.

מיכאל ביטון: זה היקף קטן.

אליהו מילוא: אני מקווה שיעשו את זה.

אליהו מילוא: בגדול, כמנכ"ל אגודת מורי הדרך, הארגון היציג של מורי הדרך – גם חתמנו על ההסכם הקיבוצי עם לשכת מארגני תיירות נכנסת – התפקיד שלי הוא לשמר את האנשים.

אליהו מילוא: לא ראיתי איזו תוכנית שתשמר את האנשים, לא שמעתי על הכשרות, לא שמעתי על טיוב המקצוע.

אליהו מילוא: הם דוברי שפות, חלקם אקדמאים, חלקם אינטליגנטים בצורה בלתי רגילה.

אליהו מילוא: עד 2019 הם היו חוד החנית של ענף התיירות.

מיכאל ביטון: כשאתה אומר הכשרות, למה אתה מתכוון?

אליהו מילוא: אני מתכוון למשל לקחת את דוברי השפות ולעשות להם סיורים ולהביא אותם לאתרים בשפה שלהם, באיטלקית, שידברו באיטלקית, ילמדו את האתרים מחדש, להשתמש במונחים הנכונים, במושגים הנכונים.

מיכאל ביטון: כלומר להשביח את המקצוע שלהם.

מיכאל ביטון: זה כיוון מעניין.

אליהו מילוא: אין תקציב כזה.

נעם דן: התקציב של רט"ג.

מיכאל ביטון: אמיר הלוי, הוצע להשביח את מקצוע מורי הדרך.

מיכאל ביטון: אולי מתקציב זרוע העבודה.

אמיר הלוי: יש לנו הידברות רציפה עם מורי הדרך.

אמיר הלוי: אגף התקציבים, אני אומר שוב, זמין לנו בכל מה שקשור למורי הדרך.

רון כץ: זה שהוא אומר את זה כבר פעם שלישית, זה מדאיג אותי מה שקורה אצלכם.

מיכאל ביטון: רון, אם היית מכיר את אמיר הלוי אז היית יודע, הוא אחד המנכ"לים הכי ותיקים היום במשרדי הממשלה.

אמיר הלוי: אני יודע גם לריב איתם.

אליהו מילוא: כבוד היושב-ראש, אני רוצה לסיים, ברשותכם.

אליהו מילוא: אני יודע שלצורך העניין צריך משאבים.

אליהו מילוא: אם כאן יש את אגף התקציבים, שיתנו משאבים גם לענייני הכשרות.

אליהו מילוא: דבר אחרון, באמת אני פונה לכל המשרדים: תשתפו איתנו פעולה.

אליהו מילוא: יש המון משרדי ממשלה שיכולים לשתף איתנו פעולה, לתת אפשרות למורי הדרך בעת הזו להשתלב.

אליהו מילוא: תנו לנו להשתלב.

מיכאל ביטון: שמעתי פה רעיונות, והכיוון הזה מעולה.

מיכאל ביטון: אדוני מילוא, הרווחת היום פגישה גם עם האוצר וגם עם המנכ"ל.

מיכאל ביטון: אבל הרעיון טוב.

אליהו מילוא: אני רוצה להציג מקרה קצה, דבר אחרון.

אליהו מילוא: לצערי התבשרתי ממש לפני כמה דקות שמורה דרך נוסף התאבד.

אליהו מילוא: זה השלישי במספר.

מיכאל ביטון: מה השם שלו?

אליהו מילוא: קונסטנטין.

מיכאל ביטון: לפחות אם אומרים מישהו אז מזכירים את שמו.

מיכאל ביטון: זכרו לברכה.

אליהו מילוא: אתה צודק.

אליהו מילוא: קיבלתי כאן הודעה.

אליהו מילוא: השר ביקש מאיתנו להעביר לו רשימה של אנשים שנמצאים בקצה.

אליהו מילוא: העברנו רשימה כזאת.

אליהו מילוא: יש איתה בעיה כי לא כולם מבינים את המשמעות של להעביר ישירות לטיפול השר, אנשים לא נענים עד הסוף.

מיכאל ביטון: אפשר לטפל פרטנית.

מיכאל ביטון: אנחנו יודעים לעשות את זה.

מיכאל ביטון: במצבים מיוחדים חמישה, עשרה, עשרים אנשים שהם בסיכון הכי גבוה – תביא את השמות וילוו אותם באופן אישי.

אליהו מילוא: באמת תעזרו לנו לשמר את המקצוע כי אנחנו רואים עתיד טוב.

מיכאל ביטון: אלי מילוא, בוא ניתן לאנשים אחרים לדבר.

מיכאל ביטון: יונתן שפירא, דקה וחצי לרשותך.

יונתן שפירא: שלום, שמי יוני שפירא ואני יושב-ראש "מורשת דרך" – ארגון מורי הדרך בתיירות נכנסת בלבד, זה האג'נדה שלנו.

יונתן שפירא: יש לנו 1,500 חברים ויש לנו עוד כ-350 מורי דרך בתחום במזרח ירושלים שמורשים להדרכה על ידי משרד התיירות.

יונתן שפירא: כלומר אנחנו מייצגים את הנתח הגדול של מורי דרך בתיירות נכנסת.

יונתן שפירא: אני רוצה להעביר כמה מסרים.

יונתן שפירא: אחד, בתוך מתווה התיירות שמשרד התיירות החל ב-23 במאי, והחלו קבוצות להתארגן, וכפי שהמנכ"ל אמר כבר יש מורי דרך שמסתובבים בשטח – מעולה, זה תיירות אחראית, זה תיירות בקפסולה.

יונתן שפירא: הבעיה היא שהיא מוגבלת מחמישה אנשים ומעלה.

יונתן שפירא: כאשר יש משפחה של ארבעה אנשים שמבקשת להעסיק אותי אני לא יכול להביא אותם.

יונתן שפירא: אני עם רכב אשכול ויכול להסתובב איתם בקפסולה.

יונתן שפירא: אנחנו דורשים ממשרד התיירות וממשרד הבריאות לאשר מתווה שמבן אדם אחד ייתנו להם להיכנס בקפסולה.

מיכאל ביטון: למה לא מאשרים את זה?

מיכאל ביטון: לכאורה ההדבקה פחות גבוהה.

מיכאל ביטון: הרבה מאוד מורי דרך עובדים עם משפחות קטנות שהולכות איתם בכל שנה ויש ביניהם קשר אישי.

יונתן שפירא: ל-1,000 מורי דרך יש רישיון לרכב אשכול.

יונתן שפירא: יש 500 מורי דרך בעלי רכב אשכול, שמוציאים על זה הרבה כסף.

מיכאל ביטון: הבקשה שלך הגיונית.

מיכאל ביטון: אפשר לבדוק את זה?

מיכאל ביטון: תביאו את זה אלינו לוועדה, ניתן לזה עדיפות בתקנות הקורונה ותאפשרו את הדבר הזה.

יונתן שפירא: זה נושא אחד שייתן פתרון.

עידית חנוכה: זה במסגרת החלטה של משרד התיירות ומשרד הבריאות.

עידית חנוכה: כמדומני נציג של משרד הבריאות אמור להיות גם שותף להחלטה.

מיכאל ביטון: הבקשה הגיונית.

מיכאל ביטון: דווקא מטיילים שהם פחות מחמישה אנשים באוטו זה הכי פחות מדבק, וזה פרנסה.

מיכאל ביטון: יש אנשים מבוססים מאוד שמוכנים להעסיק מדריך פרטי, אז למה לא לאפשר את זה?

יונתן שפירא: דבר שני, ואני מקבל פה את דבריו של אנדריי קוז'ינוב, ונפגשתי איתו אתמול או שלשום וגם עם גברת קרן גולדמן שאחראית עלינו, יש מאמץ של משרד התיירות למצוא תחליפים או למצוא עיסוקים זמניים.

יונתן שפירא: כרגע אחד המתווים של בדיקות אפידמיולוגיות, בסך הכול נדרשים להם 20 אנשים.

יונתן שפירא: נאמר לי שיהיה מכרז חדש אבל בינתיים כל אותם מורי דרך שנזקקים להכנסה מ-1 ביולי, מ-1 באוגוסט לא קיבלו אגורה.

יונתן שפירא: אלה אנשים עם משפחות, אנשים עם ילדים, אנשים שיש להם חובות על רכב אשכול, על משכנתה ואין להם שום הכנסה ושום תמיכה.

יונתן שפירא: אנחנו דורשים תמיכת המשך לחודשים הבאים עד שאותם מתווים, שהם חשובים, ייכנסו לעבודה.

יונתן שפירא: זה מחייב מכרזים וזה לוקח זמן.

מיכאל ביטון: תודה רבה, יונתן.

מיכאל ביטון: אנדריי קוז'ינוב, בבקשה.

אנדריי קוז'ינוב: לגבי ה-20 אנשים – ההרשמה נפתחה ביום חמישי בערב אחרי עבודה מאומצת מאוד.

אנדריי קוז'ינוב: פתחנו את ההרשמה תוך שעתיים.

אנדריי קוז'ינוב: חברה שמגייסת עובדים עושה את זה גם בשוק הכללי.

אנדריי קוז'ינוב: כאשר האנשים התקשרו אכן נותרו כ-20 מקומות, שנדרשו אבל רק בקרב הדוגמים.

אנדריי קוז'ינוב: בקרב המתשאלים האפידמיולוגיים נרשמו 430 אנשים.

יונתן שפירא: אבל זה עוד לא התחיל.

אנדריי קוז'ינוב: זה עוד לא התחיל כי החברה צריכה לרכז את הנתונים.

אנדריי קוז'ינוב: אנחנו העברנו את הנתונים, החברה צריכה לפנות לאנשים.

יונתן שפירא: בינתיים צריך לתת פתרון.

מיכאל ביטון: צריך להיות פתרון ביניים לאנשים האלה.

אנדריי קוז'ינוב: אני מבין שאמורים להיפתח עוד מכרזים.

אנדריי קוז'ינוב: אנחנו התחלנו עבודה מול משרד התחבורה כדי לנסות לגייס את מורי הדרך גם כפקחים בתחבורה הציבורית, גם כעבודה זמנית.

אנדריי קוז'ינוב: לגבי החודש הספציפי הזה אחרי סיום מתווה החל"ת לאנשים בני 45, לאמיר הלוי יש את המספרים.

אנדריי קוז'ינוב: יש כ-1,300 אנשים שהם עד גיל 45, כלומר שהם לא מקבלים שום סיוע.

מיכאל ביטון: זה המיקוד שלנו עכשיו, הקבוצה הזאת.

מיכאל ביטון: לרובה יש פתרון.

מיכאל ביטון: בואו נשלים אותו, חברים.

יונתן שפירא: כבר מ-1 ביולי הם לא מקבלים שום סיוע.

יונתן שפירא: במאי, יולי ואוגוסט הם לא קיבלו אגורה.

יונתן שפירא: הם משלמים חובות, משלמים משכנתאות, משלמים על רכב אשכול.

מיכאל ביטון: אבל הוא אמר לי שתוך שבוע–שבועיים הוא ידווח לי על התחלה.

מיכאל ביטון: מה את אומרת, נעם דן?

נעם דן: בתוך כמה ימים אמורים - - -

מיכאל ביטון: מה את אומרת על החודשיים האלה, על הפער שנוצר?

מיכאל ביטון: יש דרך לפצות?

נעם דן: חודש אוגוסט התחיל עכשיו.

מיכאל ביטון: וחודש אחד הם ספגו?

נעם דן: לגבי יולי אנחנו יודעים שיש את החל"ת הגמיש.

נעם דן: החל"ת הגמיש אומר שמי שחזר לעבוד עד יולי, כולל ביוני, יכול לקבל עד שלוש פעימות עד אוקטובר.

יונתן שפירא: אבל אין לנו יום עבודה מאז שנת 2020.

יונתן שפירא: היה לי יום עבודה אחד מאז מרץ 2020.

יונתן שפירא: איזו עבודה?

יונתן שפירא: איזה חל"ת גמיש?

יונתן שפירא: אין לי מעסיק, אני עצמאי.

נעם דן: בדיוק בשביל זה אנחנו מייצרים את פתרונות התעסוקה.

מיכאל ביטון: הוא עצמאי.

מיכאל ביטון: זה חל עליו?

יונתן שפירא: היה פתרון דרך צו סיווג מבוטחים.

מיכאל ביטון: היא מציעה פה משהו.

מיכאל ביטון: אתה מכיר את מה שהיא אמרה, את המושג חל"ת גמיש?

יונתן שפירא: אין למורי דרך.

מיכאל ביטון: היא אומרת לך שיש גם לעצמאים.

קריאה: לא, היא מדברת על הסבה.

קריאה: הם לא עברו הסבה.

נעם דן: אני מדברת על התעסוקה שהצענו.

מיכאל ביטון: אבל לתקופת הביניים הזאת, שאדם הפסיד הכנסה חודש, חודשיים.

מיכאל ביטון: אין דרכים לשפות אותו בחוק?

מיכאל ביטון: אפשר לבדוק את זה?

מיכאל ביטון: זה קבוצה קטנה, המספרים קטנים.

יונתן שפירא: ביטוח לאומי נתן לנו את כל התמיכה שאפשר.

מיכאל ביטון: יונתן, יהיה פה דיון המשך על זה.

מיכאל ביטון: משרד האוצר לקח על עצמו לבדוק.

יונתן שפירא: נושא אחר, מאחר וזה יעלה, לגבי משרד החינוך.

יונתן שפירא: למחרת הפגישה שלי עם קרן גולדמן שהתקיימה לפני יומיים קיבלתי בקשה ממשרד החינוך להירשם לפרויקט.

יונתן שפירא: עולה לאדם 11,000 שקל לעשות פרויקט של שנה, הסבה להוראה.

יונתן שפירא: זה לא מכוסה.

יונתן שפירא: אין לאף אחד כסף לשלם 11,000 שקל לשנה ולא לקבל דמי קיום.

מיכאל ביטון: מלגות להכשרה.

מיכאל ביטון: זה מוזר לי כי לממשלה יש הרבה כסף בזרוע העבודה להסבות מקצועיות.

קרן גולדמן: אנחנו הקצינו אז 200 מכסות להוראה, להסבת מורי דרך אקדמאים.

קרן גולדמן: נרשמו לצערי רק 28.

קרן גולדמן: אנחנו ומשרד החינוך כיסינו את כל שכר הלימוד.

יונתן שפירא: לא לפי המסר שקיבלתי אתמול.

מיכאל ביטון: יונתן, אתה שומע פה בשורות.

אמיר הלוי: יונתן, אנחנו מאוד מאמינים בזה.

אמיר הלוי: דאגנו שיהיה כיסוי למבצע הזה.

מיכאל ביטון: יופי.

מיכאל ביטון: טלי לאופר, בבקשה, אחרי זה עידית הדר, אחרי זה חברי כנסת.

טלי לאופר: אני מנכ"לית התאחדות משרדי וסוכני הנסיעות.

טלי לאופר: ביקשת שאקצר אז אני רוצה להתחיל עם עובדות שאי אפשר להתווכח איתן.

טלי לאופר: עובדה ראשונה, אנחנו חזרנו לפעילות.

טלי לאופר: אנחנו בפעילות רק 20%.

טלי לאופר: ועובדה שנייה, אנחנו בפעילות רק 20% בגלל החלטות ממשלה ובגלל התנהלות של המדינה, שאני לא באה לבקר אותה כאן, בגלל שראש הממשלה צועק לכולם להימנע מנסיעות לחו"ל ובגלל שהמדינה החליטה שהיא סוגרת X מדינות ומונעת ולא נותנת.

טלי לאופר: בסדר גמור, זאת ההחלטה שלה.

טלי לאופר: אדוני, המדינה זרקה אותנו לכלבים, סגרה לנו את העסק ואמרה: אתם לא תקבלו פיצוי.

טלי לאופר: אני רוצה רק לבדל.

טלי לאופר: היו דברים כאלה, היו ענפים שנסגרו וכל המשק לא עבד, קיבל פיצוי מן הממשלה.

טלי לאופר: אחרי זה המשק חזר לעבודה – הפסיקו לו את הפיצוי.

טלי לאופר: חלק מן הגופים בתיירות הנכנסת – ואני מברכת על כך כל יום – מקבלים סיוע.

טלי לאופר: מכל הענפים במשק ומכל המשרדים ומכל העסקים מה נשאר?

טלי לאופר: ענף משרדי נסיעות, שלא נחשב לתיירות הנכנסת, שהעסק שלו סגור ב-100% בגלל החלטות ממשלה ושהוא בלי פיצוי.

מיכאל ביטון: שאלת ביניים: כל העסקים בישראל בקורונה קיבלו סיוע.

טלי לאופר: גם אנחנו.

מיכאל ביטון: גם אתם.

מיכאל ביטון: תנסי לדייק את הדבר, מעבר למה שכן קיבלתם, איפה הנקודה.

טלי לאופר: אני מדייקת, אדוני.

טלי לאופר: רוב העסקים בתיירות – יש קבוצה שלא קיבלה, לא נדבר על זה כרגע, אבל רוב העסקים בתיירות קיבלו, כמו כל יתר ענפי המשק, סיוע עד 30 ביוני.

טלי לאופר: אבל מה קרה?

טלי לאופר: ב-30 ביוני נגמרה רשת הביטחון הכלכלית, ענפי המשק חזרו לפעילות, חוזרים לפעילות.

טלי לאופר: אנחנו באפס פעילות, ב-20% פעילות.

מיכאל ביטון: קיבלתם פתרונות חלקיים?

מיכאל ביטון: קיבלתם איזשהו פתרון בנושא שלכם?

טלי לאופר: שום פתרון.

טלי לאופר: גם אדוני אמר בהתחלה שהוא יודע שמשרד התיירות ומשרד האוצר וכולם נותנים פתרונות.

טלי לאופר: כולם מגלים אמפתיה, המון המון אמפתיה.

טלי לאופר: ל-7,000 בתי אב בישראל זה לא מספיק.

טלי לאופר: המדינה לא מסוגלת למצוא פתרון ל-250 עסקים שסגורים ושהיא זורקת אותם לכלבים?

טלי לאופר: אדוני, אני רוצה להגיד לך, אני מצטערת שאני נסערת – התעללות, מסך של התעללות.

טלי לאופר: אתה יודע אילו מילים אני שומעת?

טלי לאופר: אין את המנגנון החוקי לתת את הפיצוי, לא ברור איזה משרד אחראי על הפיצוי, לא יודעים איך לתת לכם את הפיצוי, לא יודעים איך לסווג אתכם.

טלי לאופר: זה מעניין משפחות שרעבות ללחם, שהמדינה לא יודעת מה המנגנון כשהיא סוגרת אותם?

טלי לאופר: כשד"ר שרון אלרעי פרייס עומדת מתי שבא לה ואומרת: "אז אולי נסגור עוד?" ואז כולם מבטלים טיסות.

טלי לאופר: אדוני, שהממשלה, שמישהו ייקח אחריות על ענף של 250 משרדים ושל 7,000 עובדים, שמישהו בממשלה ייקח אחריות.

טלי לאופר: זה בלתי אפשרי.

מיכאל ביטון: אמרת את זה בצורה נוקבת ומשמעותית.

מיכאל ביטון: מנכ"ל משרד התיירות וגם משרד האוצר ומשרד הבריאות יתייחסו לזה.

טלי לאופר: המנכ"ל התייחס לזה, ואני מעריכה את אמיר הלוי.

מיכאל ביטון: הוא יתייחס בסוף הדיון הזה ויציג לנו פתרונות.

טלי לאופר: אבל הוא לא הזכיר אותנו.

טלי לאופר: שאלת על סוכני נסיעות – הוא אפילו לא הזכיר אותנו, כי אנחנו ננטשנו על ידי כל המשרדים.

מיכאל ביטון: יש לי איזו דודה שאני מבקר פעם בשנה, כי אין לי זמן.

מיכאל ביטון: אז מה היא אומרת לי כשאני נכנס?

מיכאל ביטון: איפה היית, שכחת אותי.

מיכאל ביטון: אמרתי לה: דודה, יש לי שתי דקות איתך, אז נבזבז אותן על "איפה היית, שכחת אותי"?

מיכאל ביטון: עכשיו האדם נמצא פה.

טלי לאופר: עכשיו לא צעקות, עכשיו רקע משפטי.

מיכאל ביטון: הכאב שלכם איתי.

מיכאל ביטון: יש פה בעיה אמיתית והיא דורשת התייחסות.

מיכאל ביטון: אבקש מן המשרדים להתייחס.

מיכאל ביטון: תני להם לחשוב על זה ולקראת סוף הדיון הזה להציג לנו איך הם הולכים לבדוק את העניין ולנסות לסייע ככל שניתן.

טלי לאופר: רק לא לנסות.

טלי לאופר: אדוני, את המילה "לנסות" אנחנו כבר לא יכולים לשמוע.

טלי לאופר: לנסות מנסים כבר שנה.

מיכאל ביטון: אני מכיר כאלה שמתעלמים מבעיה ואחרי זה מנסים לסייע, ולפעמים מצליחים.

מיכאל ביטון: מי שלא מנסה לא יצליח.

מיכאל ביטון: תני תקווה.

מיכאל ביטון: אבל בואו ניתן להם לחשוב עד לסוף הדיון איך הם מתמודדים עם האתגר האמיתי שאת הצגת.

מיכאל ביטון: זה לא משהו מזויף, זה דבר אמיתי.

מיכאל ביטון: עידית הדר, אם את יכולה לדבר בקצרה.

עידית הדר קמרט: אני סוכנת נסיעות כבר 25 שנים.

עידית הדר קמרט: יום אחד גיליתי שנסגר לי הענף, כפי שטלי אמרה עכשיו.

עידית הדר קמרט: עד 1 באוגוסט חיפשתי את עצמי, לא ידעתי מתי אני חוזרת לעבודה.

עידית הדר קמרט: למזלי אני מכירה את חברת הכנסת ענבר בזק שגרה לידי והתפנה לה תפקיד להיות יועצת שטח שלה והיא שאלה אותי אם אני רוצה, אחרי ששלחתי עשרות קורות חיים.

מיכאל ביטון: ברוכה הבאה.

עידית הדר קמרט: תודה רבה.

עידית הדר קמרט: חיפשתי עבודה בכל תחום.

עידית הדר קמרט: לקחתי את הניסיון שלי והפכתי אותו למשהו שיכול להתאים אולי לשוק שהוא לא רק משרד נסיעות.

עידית הדר קמרט: המזל הראשון שלי, עוד לפני שמצאתי את העבודה, הוא שאני טיפונת מעל גיל 45, אז לא עצרו לי את החל"ת, אז המשיכו לשלם לי אותו, אבל הורידו את הסכום.

עידית הדר קמרט: למעשה ההכנסה המשפחתית שלי ירדה ב-40% במשך יותר משנה.

עידית הדר קמרט: תחשבו על עצמכם כל אחד, מה קורה לו אם פתאום יורדת לו 40% מן ההכנסה, פתאום, לא כי הוא עשה משהו רע.

עידית הדר קמרט: יש לי הצעות ייעול, יש לי רעיונות.

עידית הדר קמרט: אני אדם עם המון רעיונות, לא תמיד מקשיבים להם.

עידית הדר קמרט: למשל חשבתי על בעיית ההכנסה הזאת.

עידית הדר קמרט: לא תמיד אני יכולה לעבוד בכל דבר אבל נניח לעבוד בסופרמרקט כמה שעות – זה לא מפחית מכבודי.

עידית הדר קמרט: אבל אפשר לעשות השלמת הכנסה, 40% מן ההכנסה המשפחתית שלי הלכה ואני מציעה למשל, כי אני מקבלת X כסף בחל"ת – תנו לי אפשרות להרוויח עד הסכום שקיבלתי בהכנסה המשפחתית שלי באופן רגיל.

עידית הדר קמרט: אני כמובן לא מדברת עליי, אני מדברת על כולם.

עידית הדר קמרט: זה לא חייב להיות רק לגבי הענף שלי.

עידית הדר קמרט: דבר נוסף לגבי הסבה מקצועית – אני ניסיתי, עשיתי המון קורסים, השתמשתי בכל מיני כלים שהמדינה אפשרה, למדתי דרך עמותה כזו ודרך לשכת התעסוקה כל מיני קורסים.

עידית הדר קמרט: אבל בסופו של דבר אין לי שום ניסיון בתחום ולכן אף אחד לא רצה לקחת אותי, לא משנה שעשיתי בניית אתרים ועשיתי לימוד דאטה ולימוד מה שתרצו.

עידית הדר קמרט: אם עושים הסבה, יש אנשים כמוני שמוכנים, לצערם, לעזוב את המקצוע האהוב מאוד שלי אבל להמשיך הלאה.

עידית הדר קמרט: צריך לעשות הסבה שיש בסופה השמה, כי הסבה סתם, לעשות קורס בלי שבסוף מחכה לי איזו משרה או איזה גוף שמוכן לקבל אותי ולתת לי ניסיון, לא עשיתי בזה שום דבר.

עידית הדר קמרט: דיברתם על האפידמיולוגים, על החקירות.

עידית הדר קמרט: אני חשבתי על זה כבר מזמן.

עידית הדר קמרט: למה לא לקחת – למשל יש בעיה של בידודים, כל הזמן אומרים שאי אפשר לפתוח את נתב"ג חופשי כי אנשים לא מקשיבים וצריך לבדוק שהם בבית והם מבודדים.

עידית הדר קמרט: אישית אני חושבת שאפשר לקחת אנשים כמותי ולהגיד לנו: קחו עוד 2,000 שקל בשביל שתוכלו לעשות נסיעות.

עידית הדר קמרט: לקבל רשימת אנשים: לכו תבדוק ש-X, Y ו-Z בבית.

עידית הדר קמרט: מצאתם שמישהו לא בבית?

עידית הדר קמרט: תזניקו את המשטרה.

עידית הדר קמרט: כך לא מעמיסים על המשטרה, מצד אחד, וכן מייצרים איזו עבודה לאנשים, מצד שני.

עידית הדר קמרט: תזכרו שכאשר אדם עובד מיליון שנה ויום אחד הוא מפסיק לעבוד גם הערך העצמי שלו מאוד מאוד נפגע.

מיכאל ביטון: יש דבר כזה שעשינו עם משרד הביטחון.

מיכאל ביטון: אני חושב שהם ייאלצו להכניס את המלווים האלה.

מיכאל ביטון: קראנו להם אנשי חיל, אלה אנשים שזו עבודתם.

מיכאל ביטון: חברי הכנסת, יש לי אליכם בקשה מיוחדת היום.

רון כץ: נאריך את הישיבה.

אופיר כץ: להאריך, בסדר.

מיכאל ביטון: יש לנו 23 דקות עד סוף הדיון וכולנו רוצים להספיק אולי לשמוע עוד אנשים שרוצים להתייחס.

מיכאל ביטון: אני רוצה שאתם תדברו, אבל כל אחד ממש חד וחלק, כדי שגם נקבל פתרונות ונעזור פה לאוכלוסייה חשובה.

מיכאל ביטון: ניר אורבך, בבקשה.

ניר אורבך: בוקר טוב, אדוני היושב-ראש, תודה רבה.

ניר אורבך: אתייחס בקצרה דווקא לנקודה שפחות דוברה.

ניר אורבך: לא אתייחס לפתרונות התעסוקה.

ניר אורבך: אתייחס בעיקר לקבוצת מורי הדרך, לא רק אבל בעיקר, שכרגע עוד נמצאים בשלב שלא קיבלו את מה שמגיע להם על פי מה שהמדינה הקציבה בגלל דרישה שאפילו אין לה מקור חוקי.

ניר אורבך: המדינה דורשת במסגרת סיווג צו מבוטחים להגיש את טופס 857 הידוע שמראה שהמעסיק ניכה את כל הניכויים שחבים עליו על פי חוק.

ניר אורבך: זה בניגוד לחוק.

ניר אורבך: מי שצריך להציג את הדבר הזה הוא המעסיק ולא המועסק.

ניר אורבך: הרבה מורי דרך לא מסוגלים להביא את האישור הזה, להתחיל עכשיו לאתר את הקבוצות.

ניר אורבך: כל זה נובע מטענה של הביטוח הלאומי שאין לו מספיק כוח אדם.

ניר אורבך: הביטוח הלאומי פשוט צריך לבדוק את הפנקסים והוא לא עושה את זה וכסף תקוע שם בלי שהוא יוצא החוצה ומורי הדרך לא מקבלים את מה שהם צריכים לקבל.

ניר אורבך: אנחנו עשינו פגישה עם הביטוח הלאומי, קבענו גם פגישה עם המנכ"ל, שברגע האחרון לא הגיע.

ניר אורבך: אנחנו סיכמנו איתם שנגיש להם רשימה שמית של מורי דרך שיש להם את הבעיה הזאת והם יחזרו אלינו עם פתרון.

ניר אורבך: עד עכשיו הם לא חזרו אלינו.

ניר אורבך: מבחינתי הטענה שאין להם כוח אדם ולכן הם לא משחררים את מה שצריך ומטילים את הדבר הזה על המועסקים היא בלי מקור חוקי.

ניר אורבך: אגב, ביקשנו מהם גם את המקור החוקי לדבר הזה ולא קיבלנו עד עכשיו.

ניר אורבך: הם עושים את זה בצורה שרירותית ומבחינתי זה לא נתפס.

ניר אורבך: אנחנו הגשנו הצעת חוק, שותף לה גם חברי חבר הכנסת אופיר כץ, שמציעה לייתר את האישור הזה ולשחרר את הכסף במהירות האפשרית.

ניר אורבך: הייתי מציע גם לך, אדוני היושב-ראש - - -

מיכאל ביטון: ניר אורבך הוא הצדיק הראשי.

מיכאל ביטון: פה אין להם מה לאכול החודש.

מיכאל ביטון: עזוב אותך מהצעות חוק עכשיו, בואו נפתור את הבעיות המיידיות.

ניר אורבך: לכן אנחנו פה.

ניר אורבך: הגשנו הצעת חוק ואז פנו אלינו וביקשו פגישה איתנו.

מיכאל ביטון: אבל אנחנו לא נצליח להעביר חוק החודש.

מיכאל ביטון: נכון?

ניר אורבך: הגשנו את הצעת החוק ואז הביטוח הלאומי נפגש איתנו.

מיכאל ביטון: אני חושב שהביטוח הלאומי מגלה המון נכונות.

קריאה: הצעת חוק ממשלתית אתה יכול להעביר מהר מאוד.

מיכאל ביטון: אם אנחנו יכולים לעזור לו בתיקוני חקיקה שיסייעו לטיפול בקורונה – מאיר שפיגלר הוא אדם עם המון רצון טוב.

ניר אורבך: בהחלט.

ניר אורבך: אני חייב להגיד, אנחנו גילינו הרבה דברים טובים שהם עושים, אבל בנקודה הזאת אין שיתוף פעולה.

מיכאל ביטון: אין?

מיכאל ביטון: אני מוכן לקחת את זה על עצמי.

מיכאל ביטון: תביא לי את זה, תגיד לעוזרים שלך לפרט את זה בעמוד אחד.

מיכאל ביטון: מאיר שפיגלר הוא אחד מאנשי הממשלה המצטיינים בכל תקופת הקורונה.

מיכאל ביטון: ישבנו פה ארבעה ימים לפני ליל הסדר, הוטל עליו לשלם לכל בית X כסף – תוך ארבעה ימים זה בוצע.

ניר אורבך: אני מסכים לחלוטין שבתחומים שקשורות לקורונה, שלא קשורים לדבר הזה, הם עשו דברים נפלאים.

ניר אורבך: גם נפגשנו עם דני זקן והתרשמנו.

ניר אורבך: בנקודה הזאת אין שיתוף פעולה.

מיכאל ביטון: תעבירו לי דף אחד בנושא.

ניר אורבך: בשמחה רבה.

רון כץ: תודה רבה.

רון כץ: המצב שאנחנו שומעים פה – אנחנו בהחלט חייבים להתגייס ולסייע.

רון כץ: באתי מוכן לדיון.

רון כץ: לפני הדיון כבר דיברתי עם שר התיירות, יואל רזבוזוב – גם שמעתם את המנכ"ל ואת נציגת אגף התקציבים – שבאופן אישי ממש לוקח את הנושא הזה, אם ברעיונות על מציאת עבודה חלופית ואם בהבאת תקציבים – הובאו 60 מיליון שקלים למלונות שנפגעו ב-40% מן המחזור, והובאו עוד 40 מיליון שקלים לפיצוי למארגני תיירות נכנסת.

רון כץ: אני יודע שהוא עובד על זה ממש יום-יום, שעה-שעה.

רון כץ: ברור שאנחנו יכולים לסייע ולעשות הרבה יותר מן הצד שלנו, לתת כלים לביטוח הלאומי ולנסות לפתוח עוד אפיקים.

רון כץ: גם חשוב להגיד לגבי סוכני הנסיעות – שמעתי אתכם ואני באמת מזדהה עם זה.

רון כץ: אני מבין שהתחום הזה הוא תחום שאנחנו צריכים לגעת בו יותר כי זה התחום האמיתי שעוד לא הצלחנו לתת לו פתרון כפי שצריך.

מיכאל ביטון: אני לומד שהם נופלים בין הכיסאות.

מיכאל ביטון: אין להם אבא בממשלה, וכשאין אבא אז האבא היחיד האמיתי, אם הוא רוצה להיות אבא, זה משרד האוצר.

מיכאל ביטון: אני מבקש מנעם דן שתהיה אימא, אבל אנחנו נבדוק את הנושא הזה.

טלי לאופר: משרד האוצר הודיע לי חד-משמעית שהוא חושב שממש-ממש לא צריך לתת לנו פתרון.

טלי לאופר: אני נפגשת איתם.

מיכאל ביטון: נמצאת פה נציגת משרד האוצר ואתם מציגים בעיה.

מיכאל ביטון: אני רוצה שיתחיל דיאלוג.

טלי לאופר: רק שכחתי להגיד נתון עובדתי אחד:

טלי לאופר: הוא עבר מתווה מסודר שהכנו עם נשיא לשכת יועצי המס, ירון גינדי, משהו שפוי מאוד.

טלי לאופר: במלונות מדובר על מי שירד ב-40%.

טלי לאופר: אנחנו ירדנו ב-80%.

רון כץ: טלי, זה בדיוק מה שרציתי לומר.

מיכאל ביטון: תשאלי אותם כאשר תיפגשי איתם.

טלי לאופר: נפגשתי עם אנשי משרד האוצר.

טלי לאופר: הם אמרו: לא ניתן לכם פתרון.

רון כץ: טלי, ברשותך, יש פה אנשים ששמעו ואכפת להם, שרוצים להעלות את הנושא.

רון כץ: בדיוק כפי שהצליחו להגיע להסדרים עם הארגונים שמלווים את התיירות כך צריך להגיע להסדרים אתכם.

רון כץ: ברור שאת כתובת אמיתית כי את מישהי שאכפת לה.

רון כץ: אני מבטיח מן הצד שלנו לעשות כל מה שצריך, לדבר גם אחרי הישיבה עם השר, לראות איך הוא ימשוך את הנושא הזה וירכז אותו.

רון כץ: את זה גם המנכ"ל צריך לשמוע, כי זה דבר שצריך לתת עליו את הדעת.

רון כץ: לא יכול להיות שהם נופלים פה בין הכיסאות ואין להם אבא ואימא.

טלי לאופר: תודה רבה.

אופיר כץ: תודה ליושב-ראש שהעלה את הנושא.

ענבר בזק: קודם כול, זה דיון מאוד מאוד חשוב.

ענבר בזק: אני שמחה שהצטרפתי.

ענבר בזק: הייתי צריכה לצאת להצבעה אז לא יצא לי להיות פה כשעידית הדר קמרט דיברה.

ענבר בזק: אני פחות מאמינה באופן כללי בחל"ת מתמשך.

ענבר בזק: ראינו במתווה החל"ת, אחת הבעיות הגדולות שלו הייתה שלא הייתה מוטיבציה לאנשים לחזור לעבודה.

ענבר בזק: אני חושבת שבהקשר של אותם מקצועות שאנחנו לא רואים מתי הם חוזרים לתעסוקה אנחנו צריכים לעודד אותם לעבודה בתקופה הזאת.

ענבר בזק: אני רוצה להציע הצעה.

מיכאל ביטון: מאיר שפיגלר, מנכ"ל הביטוח הלאומי, ברוך הבא, תצטרף.

ענבר בזק: הוא בא בדיוק בזמן כי יש לי דברים מאוד חכמים להגיד.

מיכאל ביטון: אבל תתמקדי בנושא הזה.

מיכאל ביטון: יש לנו עוד חברי כנסת שמבקשים להתייחס.

מיכאל ביטון: יש לנו רבע שעה.

ענבר בזק: אני רוצה להתמקד.

ענבר בזק: היה לי חשוב שגם אתה תשמע.

ענבר בזק: אני רוצה להציע הצעה.

ענבר בזק: יכול להיות שאמרו אותה כשלא הייתי פה.

ענבר בזק: במערכת החינוך נוצרה מצוקה גדולה מאוד עקב השנה הזאת שהילדים למדו מרחוק.

ענבר בזק: נוצרה מצוקה גם בלימודי שפה.

ענבר בזק: כל האנשים שאנחנו מדברים עליהם, גם מורי דרך וגם סוכני הנסיעות, הם אנשים שיש להם אנגלית מצוינת.

ענבר בזק: נוצרה מצוקה גדולה מאוד בכל הנושא של ילדים עם לקויות למידה.

ענבר בזק: הולך להיות על זה דיון ספציפי שאני יזמתי בוועדת החינוך.

ענבר בזק: אני רוצה להציע, במקום לשלם לאנשים חל"ת ואבטלה, להציע להם לתקופה שאין כרגע תיירות להסב אותם תקופתית – זה לא הסבה מקצועית לכל החיים – למערכת החינוך, לתת תמיכה במערכת החינוך.

ענבר בזק: קודם כול שאנשים ירגישו כבוד שהם עובדים ומתפרנסים ולא יושבים בבית ומקבלים דמי אבטלה.

ענבר בזק: אני חושבת שזה Win-Win situation גם למערכת החינוך, למצוקה שנוצרה, וגם לאותם אנשים, לתת להם מקומות עבודה שתואמים את כישוריהם.

ענבר בזק: זאת ההצעה שלי.

רון כץ: ענבר, זה חלק מן הדיון.

רון כץ: משרד התיירות עשה הרבה הסבות מקצועיות.

מיכאל ביטון: ענבר, תודה רבה.

מיכאל ביטון: חברים, הזמן קצר.

מיכאל ביטון: בועז, בבקשה.

בועז טופורובסקי: אדבר בקצרה.

בועז טופורובסקי: גילוי נאות: הייתי יושב-ראש חברה גדולה שעוסקת בתיירות נכנסת ויוצאת ובעוד כל מיני דברים.

בועז טופורובסקי: מורי דרך, סוכני נסיעות, חוץ מתיירות הפנים – הקיץ הזה הוא בשורת איוב לכל אותם אנשים ולכל העסקים שקשורים לתיירות נכנסת, הם בבעיה רצינית מאוד.

בועז טופורובסקי: הם לא מקבלים עדיין תשובה מספקת מן המדינה.

בועז טופורובסקי: אני מחכה לשמוע מה התשובה לכל מה שאני אומר.

אופיר כץ: תודה רבה, אדוני היושב-ראש.

אופיר כץ: לפי הנתונים שאנחנו רואים מן הקורונה זה רק הולך ומחמיר.

אופיר כץ: זה אומר שבהתאם גם התקנות וההגבלות יוחמרו.

אופיר כץ: זה לא הולך להשתפר, זה הולך להיות גרוע יותר.

אופיר כץ: העובדים האלה הולכים לשבת בבית, ולא באשמתם כמובן, זה התוצאה של הקורונה וזה מה שהמדינה מבקשת.

אופיר כץ: אני מדבר על סוכני הנסיעות, מורי הדרך ועובדי ענף התעופה שהולכים עכשיו לגל פיטורים.

אופיר כץ: אתייחס לעובדים השכירים בתחומים האלה.

אופיר כץ: גם בוועדת הכספים כשהגיע חוק החל"ת, ששינו את זה לגילאי 45, ניסיתי להיאבק ולהחריג את עובדי ענף התיירות הנכנסת.

ינון אזולאי: ניסינו.

אופיר כץ: נכון, ניסינו, סליחה ינון.

אופיר כץ: ביחד עם חברי ינון אזולאי ניסינו להחריג בכל דרך באלפי הסתייגויות על מנת לנסות להתיש, כדי שכן יחזירו.

אופיר כץ: זה עוד היה בתקופה לפני המספרים שאנחנו רואים היום.

אופיר כץ: לצערי לא הצלחנו ועובדי הענף הזה לא הוחרגו.

אופיר כץ: עכשיו אנחנו רואים את התוצאה, שהם הולכים לשבת עוד הרבה חודשים בבית וכל מי שמתחת לגיל 45 יישאר בלי פרנסה אחרי תקופה ארוכה שהם היו גם כך בבעיה.

אופיר כץ: אדוני היושב-ראש, אמרת שאנחנו פה צריכים להיות פרקטיים.

אופיר כץ: יש לי הצעה לפרקטיות.

אופיר כץ: אני הגשתי הצעת חוק, להחריג את עובדי ענף התעופה.

אופיר כץ: צריך להכניס את מורי הדרך וסוכני הנסיעות, כדי שכל מי שהוא גם מעל גיל 45 ימשיך לקבל את החל"ת, כי כרגע הם בלי שכר ואין לכך שום הצדקה, והם הולכים להישאר שם זמן רב.

אופיר כץ: זה מה שביקשנו בוועדת הכספים.

אופיר כץ: אנחנו צריכים לעשות את זה עכשיו.

אופיר כץ: אני לא יכול בפגרה להגיש הצעת חוק.

אופיר כץ: אתם כממשלה יכולים להביא את התיקון הזה, להחריג.

אופיר כץ: זה תיקון מתבקש.

אופיר כץ: הם חודשים רבים הולכים להישאר בלי כסף.

אופיר כץ: זה התיקון שצריך לעשות.

אופיר כץ: זה גם לא סכומים בשמיים.

אופיר כץ: אם להיות פרקטיים, זה הדבר הנכון לעשות.

מיכאל ביטון: זה מחייב התייחסות מיוחדת לענף הזה כי הוא פגיע באופן מיוחד.

אופיר כץ: בגלל זה ביקשתי להחריג אותם, כשעשו את החל"ת החדש והורידו את בני 45 ומטה, שהיה בזה היגיון כדי לדרבן את האנשים לחזור לעבוד, אבל בענף הזה זה לא נכון.

אופיר כץ: אני מבקש מטלי לאופר, תעבירי גם לי כאיש הפריפריה, לי וליושב-ראש הוועדה, את רשימת העובדים סוכני הנסיעות.

אופיר כץ: תראה את הפגיעה בפריפריה, כמה אנשים מן הפריפריה נשארו עכשיו ללא שכר.

אופיר כץ: אני רוצה להוסיף, בתוך הענף הזה יש הרבה חנויות מזכרות ומסעדות שנמצאות בתוך מתחמים של תיירות נכנסת.

אופיר כץ: גם הם נופלים בין הכיסאות.

אופיר כץ: צריך לקחת גם אותם בחשבון.

אופיר כץ: משפט אחרון לגבי ההסבה שמשרד האוצר הציע.

אופיר כץ: אדוני היושב-ראש, אני מציע שבעוד חודש תערוך דיון ושיציגו נתונים, כמה מורי דרך וכמה עובדי אל-על או סוכני נסיעות עשו הסבה מקצועית.

אופיר כץ: אני מבטיח לך שהמספרים לא יהיו גבוהים.

אופיר כץ: תודה.

מיכאל ביטון: ההרשמה שדובר עליה היא יפה ואנחנו נעשה מעקב.

מיכאל ביטון: חבר'ה, נשארו לנו דקות ספורות לדיון הזה.

מיכאל ביטון: מיכל שיר, אם תוכלי לדבר בקצרה, ינון אזולאי, קרן ברק.

מיכאל ביטון: דקה לכל אחד, בבקשה.

מיכל שיר סגמן: ממש בקצרה.

מיכל שיר סגמן: תודה אדוני היושב-ראש.

מיכל שיר סגמן: אני זוכרת את הדיונים עוד בתחילת הקורונה, בקדנציה הקודמת.

מיכל שיר סגמן: אני זוכרת את הזעקה של מורי הדרך.

מיכל שיר סגמן: אני זוכרת את הזעקה של סוכני הנסיעות.

מיכל שיר סגמן: בזמנו הממשלה התייחסה אל זה כאל רעם ביום בהיר: לא יכול להיות שיש קורונה וענף התיירות נסגר ואז יש אנשים שנפגעים מזה.

מיכל שיר סגמן: זה היה מין הפתעה בכל פעם מחדש.

מיכל שיר סגמן: אני זוכרת כמה התרענו וכמה לחצנו עוד בוועדת הכספים בקדנציה הקודמת, ודבר לא נעשה.

מיכל שיר סגמן: אנחנו נמצאים פה אחרי שנה, שנה ויותר, אך דבר לא נעשה.

מיכל שיר סגמן: אל לנו לחזור על טעויות הממשלה הקודמת ולא להתייחס ולא למצוא פתרונות.

מיכל שיר סגמן: אנחנו יודעים למצוא פתרונות יצירתיים.

מיכל שיר סגמן: זה לאו דווקא חייב לבוא בדמות מענקים או חל"תים גמישים.

מיכל שיר סגמן: יש רשימות שלמות שאפשר לתת מענה לאנשים האלה.

מיכל שיר סגמן: אלה אנשים שלקחו הלוואות על גבי הלוואות על גבי הלוואות, ואני אפילו לא רוצה לשמוע את הסטטיסטיקה של השוק האפור שבוודאי חוגג בתחום הזה.

מיכל שיר סגמן: אני מנחשת, אבל אני יכולה להגיד לך, אדוני היושב-ראש, שגם שם יש עלייה מהותית בקרב בעלי עסקים שספגו מכות קשות.

מיכל שיר סגמן: אסור להתעלם.

מיכל שיר סגמן: חייבים לתת מענה.

מיכל שיר סגמן: לא לטאטא מתחת לשטיח.

מיכל שיר סגמן: זה בסוף החוסן הלאומי שלנו, כי החברה הישראלית והכלכלה הישראלית זה המסעדות שלנו, זה בתי הקפה שלנו, זה שמחת החיים שלנו, זה התיאטראות שלנו, זה סוכני הנסיעות שלנו, זה מורי הדרך שלנו.

מיכל שיר סגמן: אסור לתת להם ליפול בדרך כי יבוא היום שאחרי הקורונה ואנחנו נתחנן שיבואו אנשים איכותיים ובעלי מקצוע שיתנו לנו כחברה את המענה.

ינון אזולאי: לפני שנכנסתי לפה התלבטתי אם להיכנס.

ינון אזולאי: אתה יודע למה?

ינון אזולאי: כי התביישתי להסתכל שוב בעיניים של מורי הדרך, של אנשי התיירות.

ינון אזולאי: הם היו וטיילו פה, בילו פה שעות וימים, ובכל פעם אמרנו להם: נעזור, כולל בפעם האחרונה שהם היו בוועדת הכספים, כאשר הובטח להם שיביאו למציאת פתרון על ידי משרד התיירות בשבילם.

ינון אזולאי: אני אומר לך שאין פתרון.

ינון אזולאי: לפעמים הפתרון לא צריך להיות ששני הצדדים יהיו מרוצים, אבל לפחות שיהיו מרוצים מן הכיוון.

ינון אזולאי: אנחנו לא רואים את זה.

ינון אזולאי: האנשים האלה פשוט הולכים לרחוב.

ינון אזולאי: אנחנו נמצאים בגל רביעי של קורונה, שרק אתמול אמרו שהגל הזה יכול להיות גם יותר מן הגל השני והשלישי.

ינון אזולאי: אז מה יהיה איתם?

ינון אזולאי: מאיפה הם ייקחו את הכסף כאשר כבר הוציאו את כל החסכונות שלהם?

ינון אזולאי: אם היו לעובדים הפשוטים שם בכלל חסכונות.

ינון אזולאי: מאיפה הם יוכלו להוציא כסף?

ינון אזולאי: התפקיד שלנו – אני לא רוצה להיכנס למה שעשתה הממשלה הקודמת או לא הממשלה הקודמת כי אותם זה לא מעניין, לא אכנס לפוליטיקה הזאת, על איזו ממשלה עשתה מה.

ינון אזולאי: עזוב, זה לא מעניין.

מיכאל ביטון: העיקר שנפתור.

ינון אזולאי: זה לא מעניין אותם כי אנחנו גם לא יודעים למי הם הצביעו ומה, כי זה לא מעניין לא אותנו ולא אותם.

ינון אזולאי: יש להם משפחות, הם צריכים להאכיל ילדים כפי שאנחנו צריכים להאכיל את הילדים שלנו.

ינון אזולאי: צריך להיות להם פתרון, ולא משנה מאיפה זה יגיע, אבל משרד האוצר צריך להכניס את היד לכיס, המדינה צריכה להכניס את היד לכיס ולתת להם, בזכות ולא בחסד.

ינון אזולאי: אלה אנשים שמביאים את התיירות לפה כדי שיבינו מה זה ציונות.

ינון אזולאי: הם עושים למעננו, למען דור העתיד.

ינון אזולאי: צריך לעזור להם, בזכות ולא בחסד.

מיכל שיר סגמן: ציונות, השכלה, חוץ, מה שאתה לא רוצה.

ינון אזולאי: לא דיברתי פוליטיקה ולא הטלתי רפש ולא שום דבר אחר.

מיכאל ביטון: אתה צודק, היית על הכיפק, דיברת לגופו של עניין.

אליהו מילוא: אני מפברואר מובטל, יש לי עשרה ילדים, 17 נכדים, וסותם את הפה.

מיכאל ביטון: אלי מילוא, שמענו את זעקתך.

מיכאל ביטון: בואו ננסה לקדם פתרונות.

אליהו מילוא: בכל פעם ממציאים משהו.

אליהו מילוא: נמאס לי לבוא לישיבות האלה.

אליהו מילוא: אני רוצה לעבוד.

אליהו מילוא: אני לא רוצה מתנות ולא רוצה מענקים.

אליהו מילוא: תנו לי לעבוד.

מיכאל ביטון: אתה צודק אבל בואו נשמע את קרן ברק, בבקשה.

קרן ברק: אני רוצה להגיד משהו לך, חבר הכנסת ביטון, כי אתה פשוט לא היית חבר בוועדת הכספים.

מיכאל ביטון: דווקא הייתי, אבל לא משנה.

מיכאל ביטון: לפני שהייתי שר הייתי חבר בוועדת הכספים.

קרן ברק: בתקופה האחרונה לא.

קרן ברק: יזמתי ארבעה דיונים על הנושא הזה בוועדת הכספים, על ענף התיירות, בשביל להקדים תרופה למכה.

קרן ברק: ענף התיירות, תיירות נכנסת ותיירות יוצאת, מורי הדרך, סוכני הנסיעות והתעופה.

קרן ברק: אמיר הלוי גם השתתף בכל הדיונים.

קרן ברק: ארבעה דיונים ערכנו בוועדת הכספים לפני.

קרן ברק: אנחנו דיברנו על זה ביוני, אמרנו שהחל"ת עומד להיגמר, בואו נכין תוכנית ליום שלאחר מכן, כי אמרנו שהם צריכים לקבל חודש התרעה מראש לפני פיטורים ואנחנו צריכים עוד חודשיים לפני כן להיערך לזה.

קרן ברק: ערכנו על זה דיונים.

קרן ברק: לצערנו הרב התחלפה הממשלה, לא לצערכם, אבל אני מדברת בהקשר שלהם.

קרן ברק: אני גם הייתי במשא ומתן בתוך משרד האוצר ועם שר האוצר וכבר גובש מתווה מיוחד עבורם בתוך המשרד עם שר האוצר ישראל כץ.

קרן ברק: כבר בנינו להם מתווה מיוחד וכבר קבענו לוחות זמנים – אמיר הלוי, אתה זוכר – אמרנו שתוך שבועיים תביאו את זה לוועדת הכספים.

קרן ברק: תוך שבועיים הביאו משהו לא גמור ואמרנו: עוד שבועיים.

קרן ברק: הכול כדי שזה יהיה חודש לפני סוף החל"ת.

קרן ברק: עשינו את כל זה בשביל שהם לא יגיעו לאירוע הזה.

קרן ברק: לצערנו הרב, וגם לצערם, הממשלה התחלפה באמצע.

קרן ברק: מה שקרה הוא שלא נוצר להם מתווה מיוחד.

קרן ברק: לא יעזור כנראה הצעות חוק או לא הצעות חוק.

קרן ברק: הצעות חוק עכשיו בעיניי זה לא פתרון כי זה יהיה לעוד הרבה זמן, אנחנו יודעים כמה זמן לוקח לחקיקה לעבור.

קרן ברק: מה שכן, צריכה לצאת מפה קריאה ברורה, ולא רק קריאה אלא גם שיח שלך, מיכאל ביטון, עם שר האוצר.

קרן ברק: מה שקרה אז – פקידי האוצר יודעים, יש להם את זה במגרה כי הייתה תוכנית כתובה כבר בממשלה הקודמת, זה כתוב להם, הם יודעים מה צריך לעשות.

קרן ברק: רק צריך להפנות לשם תקציבים, ביחד עם משרד התיירות, ביחד איתך וביחד עם מאיר שפיגלר, בשביל שיופנה אליהם כסף.

קרן ברק: הגמילה אצלם צריכה להיות הרבה יותר איטית, אלא אם כן אנחנו אומרים: נגמר האירוע, אנחנו סוגרים את העסקים האלה.

קרן ברק: אני רק מתריעה פה: אם נסגרים העסקים האלה, לפתוח אותם מחדש בעוד שנה או בעוד שנתיים זה להרוג לא רק אותם אלא גם את עצמנו.

מיכאל ביטון: זה פגיעה בכלכלת ישראל.

קרן ברק: לכן החוכמה היא להשאיר אותם פתוחים ועם הראש מעל המים עד שיעבור האירוע הזה.

קרן ברק: בשביל זה צריך כסף, רק כסף.

קרן ברק: לא חוקים ולא כלום.

מיכאל ביטון: תודה.

מיכאל ביטון: מאיר שפיגלר, אתה מכיר את מה שחבר הכנסת אורבך מציג?

מאיר שפיגלר: כבוד היושב-ראש, שמעתי.

מיכאל ביטון: איך שמעת?

מיכאל ביטון: אנחנו פה ואתה פתאום מופיע.

מאיר שפיגלר: יש לי אנשים בכל מיני מקומות, הם אומרים לי מתי מדברים על הביטוח הלאומי.

מיכאל ביטון: יפה מאוד.

מאיר שפיגלר: קודם כול, כבוד היושב-ראש, תודה רבה.

מאיר שפיגלר: לא ידעתי שאתם מדברים על הנושא הזה.

מאיר שפיגלר: אילו המידע היה ברשותנו היינו מגיעים ומשתתפים במהלך כל הדיון.

מאיר שפיגלר: אני רוצה לומר כמה דברים על מה שאמרו לי.

מאיר שפיגלר: אני לא יודע אם היו עוד.

מאיר שפיגלר: קודם כול, לגבי טופס 857, הביטוח הלאומי נקט בדרך שהלכה בצורה בלתי רגילה לקראת כל התושבים במדינת ישראל, גם לטובת מורי הדרך.

מאיר שפיגלר: אנחנו לא דרשנו את הטופס הזה למרות שהחוק בצורה כזאת או אחרת מחייב אותנו, עד ל-1 ביולי 2020.

מאיר שפיגלר: הלכנו גם לקראת מורי הדרך בעניין הזה כדי להקל.

מאיר שפיגלר: לאחר מכן כבר לא יכולנו להמשיך בזה כי בסוף בכל זאת אנחנו נמצאים במסגרות שמחייבות אותנו לפעול על בסיס מסוים.

מאיר שפיגלר: אני רוצה לומר משהו לגבי מורי הדרך.

מאיר שפיגלר: קודם כול, זה מעיד על מה שאנחנו אומרים כל הזמן: אנשים משוועים לעבוד.

מאיר שפיגלר: אף אחד לא רוצה להיות מובטל, אף אחד לא רוצה להתחמק מן העבודה.

מאיר שפיגלר: אנשים רוצים להתפרנס בכבוד.

מאיר שפיגלר: דבר שני לגבי מורי הדרך היה נושא רכב אשכול.

מאיר שפיגלר: הפכנו עולמות – אם אני לא טועה זה עלה גם בישיבות שאתה נכחת בהן – כדי לדאוג לכך שהם יהיו גם כן בעלי יכולת לקבל דמי אבטלה בשעת הצורך, למרות שהתקנות בזמנו מנעו מהם לקבל דמי אבטלה בגלל שרחמנא ליצלן הם לא הסיעו תיירים עם קורקינטים אלא עם רכב מכובד שמכבד גם את אלה שמתיירים בארץ.

מאיר שפיגלר: לצערי הרב הנושא הזה עלה בוועדת העבודה והרווחה והם יודעים טוב מאוד שאנחנו נאבקנו, כי האמנו בכך שצריך לתת להם את המענה של הביטחון הסוציאלי.

מאיר שפיגלר: אלא שהשיתו את זה רק מאותה נקודת זמן ואילך ולא אחורה, ויצא מצב אבסורדי: אין להם עבודה כי אין מי שיבוא לטייל בארץ, והיות והם צריכים תקופת הכשרה של חצי שנה הם מעולם לא יכלו לצבור אותה כי אין להם עבודה.

מאיר שפיגלר: אמרנו את הדברים האלה בלך ושוב.

מאיר שפיגלר: לצערי הרב אנשי משרד האוצר דאז סירבו להחיל את זה רטרואקטיבית.

מאיר שפיגלר: אנחנו תמכנו בכך שזה יהיה רטרואקטיבי ואנחנו תומכים גם עכשיו, כי הא בהא תליא.

מאיר שפיגלר: אי אפשר להתנהל בצורה כזאת, כאשר מצד אחד אומרים: ניתן מענה לצרכים האמיתיים שלהם, ומצד שני אומרים להם: המענה כרוך בכך שתצאו לעבודה, אבל פשוט אין איך לעבוד.

מאיר שפיגלר: הם צודקים במאת האחוזים.

מאיר שפיגלר: אנחנו איתם ללא עוררין.

מאיר שפיגלר: הלוואי וניתן יהיה לתקן אפילו את הנקודה הזאת רטרואקטיבית.

מיכאל ביטון: סליחה שאני קוטע אותך אבל בגלל שהזמן קצר, יש לנו דיון נוסף ושר מחכה בחוץ, אני מבקש אם תוכל אחרי כן, חסכת לי פה החלפת מסמכים עם ניר אורבך כדי לנסות לדייק את הפתרון הזה.

מיכאל ביטון: אם אנחנו ככנסת צריכים תיקוני חקיקה לגבי הקורונה שיאפשרו לך לטפל בבעיה אז בואו נעשה את זה ביחד.

ניר אורבך: יש אצלכם מסמכים אבל בכלל לא התייחסתם.

מיכאל ביטון: ניר, תדברו ביניכם אחר כך.

מיכאל ביטון: אני מבקש מן המנכ"ל אמיר הלוי ומנעם דן להגיד מה עוד ניתן לעשות, ואחרי כן אקרא את סיכום הדיון של הוועדה.

מיכאל ביטון: ממש חצי דקה לרשותכם.

אמיר הלוי: תודה רבה.

אמיר הלוי: אתחיל בסוגיית הסוכנים.

אמיר הלוי: משרד התיירות לא עבד עם תיירות יוצאת.

אמיר הלוי: האינטרס שלנו היה להביא תיירים, לא להוציא ישראלים.

אמיר הלוי: אני מבין ללבכם, אתם צודקים.

אמיר הלוי: דיברנו פה ואני מקווה שנצליח להגיע לאיזשהו פתרון.

אמיר הלוי: אני אומר עוד פעם, הוא לא באחריות משרד התיירות, אבל נשמח לעזור פה אם נמצא מנגנון דרכנו.

אמיר הלוי: דבר שני, בסוגיית מורי הדרך, צריך להבין דבר כזה: שוק הפנים רותח.

אמיר הלוי: למרבית מורי הדרך יש פתרון והם עובדים.

אמיר הלוי: פנינו לכל הגופים שציינו.

אמיר הלוי: אני חייב להגיד עוד דבר: בתי המלון שקיבלו סיוע הם בתפוסות שיא.

אמיר הלוי: יש שם בעיות לוגיסטיות גדולות כתוצאה מכך שהם מלאים בתיירים ישראלים שעולים עשר פעמים לברכה, אוכלים שלוש פעמים בבוקר ומשתמשים בעשר מגבות, במקום התייר האירופאי והאמריקאי שמשתמש במגבת אחת.

אמיר הלוי: פנינו אליהם להעסיק מורי דרך ולייצר עוד טיולים.

אמיר הלוי: אנחנו עושים פה שורה של צעדים גם כדי להוריד להם עומס בתשתיות וכדי לנסות להעסיק את מורי הדרך, אבל צריך שיתוף פעולה וסבלנות ואנחנו נעבור את זה.

אמיר הלוי: רק להגיד שהתיירות הנכנסת ומארגני הקבוצות – זה מתווה שיצא לדרך.

אמיר הלוי: בדקנו את סוגיית רכבי האשכול.

אמיר הלוי: אי אפשר לפתוח היום את המתווה עם משרד הבריאות כי אנחנו נפיל אותו, אבל בהזדמנות הראשונה אנחנו נשנה את זה כדי להוריד.

אמיר הלוי: הרעיון היה להביא קבוצות קטנות ובודדים.

מיכאל ביטון: תודה למנכ"ל משרד התיירות.

מיכאל ביטון: נעם דן, משפט.

נעם דן: כפי שהמנכ"ל אמר, כבר לפני כמה שבועות סיפקנו מענה למארגני התיירות הנכנסת, שלדעתי זה מה שחברת הכנסת דיברה עליו פה, שמדבר על 40 מיליון ש"ח, גם לשימור עובדים, גם לשיווק, גם מענק דרך הסוכנות לעסקים קטנים ובינוניים.

נעם דן: לגבי מורי הדרך, כפי שאמרתי, גם אנחנו מייצרים פתרונות תעסוקה.

נעם דן: לגבי סוכני הנסיעות ומורי הדרך, הארכנו את מתווה החל"ת באופן רוחבי.

טלי לאופר: בחודש.

טלי לאופר: באמת.

טלי לאופר: ..

מיכאל ביטון: טלי, אם את רוצה להיות אורחת קבועה פה את לא תעשי לי ברדק.

נעם דן: לא בחודש אלא בשלושה חודשים וחצי.

נעם דן: מעבר לזה, כמובן אנחנו נשמח להיפגש עם טלי לאופר ולהמשיך לחשוב על מה שניתן לעשות.

טלי לאופר: אבל, אדוני, אני נפגשתי עם השר והוא אמר לי שזה לא יהיה, מה שצריך להיות לא יהיה.

מיכאל ביטון: אנחנו עכשיו עם הפנים לעתיד.

קרן ברק: בואו נחליט שיהיה על זה דיון מעקב.

מיכאל ביטון: בטח, יהיה.

מיכאל ביטון: זה מופיע בסיכום.

מיכאל ביטון: אני רוצה לסכם את הדיון.

מיכאל ביטון: ענף התיירות נפגע באופן מיוחד בקורונה ומחלים כלכלית מן הקורונה לאט יותר מאחרים, ועדיין עננה מרחפת מעל צווארו עם החמרת מציאות הקורונה בישראל.

מיכאל ביטון: לכן הממשלה, כלל משרדי הממשלה נדרשים לתת מענה ייחודי, מותאם ואפקטיבי לכל מי שנפגע בענף התיירות, באופן ממוקד וספציפי.

מיכאל ביטון: הוועדה מבקשת ממשרד התיירות לדווח לה בכתב עד לסוף חודש אוגוסט על מספר מורי הדרך ששולבו במשרות חלופיות במשק, לפי הדיווח של אנדריי קוז'ינוב וכל הרעיונות האחרים, לרבות דרך רשות שמורות הטבע והגנים ובמשרות של מדגמים וחוקרים אפידמיולוגיים, הרעיון של בתי המלון וכן הלאה, כל הרעיונות האלה מבורכים.

מיכאל ביטון: הוועדה מבקשת ממשרד התיירות וממשרד הבריאות לתקן את המתווה לתיירות נכנסת, כך שתתאפשר כניסה של קבוצות קטנות מחמישה תיירים וכך תהיה פרנסה להרבה יותר מורי דרך.

מיכאל ביטון: לגבי סוכני הנסיעות – מתוך הדיון פה עולה שלנושא הזה אין אבא בממשלה.

מיכאל ביטון: ביקשתי ממנכ"ל משרד התיירות, על אף שזה לא אחריותו החוקית, לעשות מעשה – אנחנו תמיד לוקחים יותר אחריות ממה שקיבלנו – ולכנס את אנשי משרד האוצר, ברמה של מנכ"ל כלכלה, ביחד עם טלי לאופר וגורמים אחרים לדיון עומק, שמנסה להבין את המציאות של סוכני הנסיעות ולסייע להם באופן פרטני.

מיכאל ביטון: נעם דן, אני מבקש גם את ההירתמות שלך.

מיכאל ביטון: אני מבקש לקבל דיווח גם על הפגישה הזאת ועל ההתקדמות בנושא הזה.

מיכאל ביטון: הבטחתי גם לאלי מילוא שתהיה לו פגישת עבודה עם אנשי משרד האוצר ועם מנכ"ל משרד התיירות בנושא שלך, וגם יונתן שפירא, נצרף אותך לדיון של מורי הדרך עם מנכ"ל משרד התיירות ואנשי משרד האוצר, לראות איך סוגרים את הקצוות.

מיכאל ביטון: בסך הכול רובם בני מעל גיל 45, 1,400 גילם נמוך יותר.

מיכאל ביטון: נשלב כמה מאות.

מיכאל ביטון: בואו נביא פתרונות.

מיכאל ביטון: אני מבקש שבעוד חודש ייערך בוועדה דיון מעקב.

מיכאל ביטון: אם תפתרו את כל הבעיות ורק תדווחו על הצלחות הקדוש ברוך הוא יברך אתכם.

מיכאל ביטון: תודה רבה לכולם.

מיכאל ביטון: הישיבה נעולה.